Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 798/10/7707	Prešov, 3.4.2014
EEČ : 2-58-197-2014

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prešov zo dňa 10.5.2011, spisová značka 1 Pv 798/10/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 13.07.201 v Prešove, prevzal na základe ústnej dohody od XXXXX, nar.: XXXXX trvale bytom XXXXX č. XXXXX XXXXX ako zálohu na realizáciu prístavby rodinného domu vo XXXXX na ulici XXXXX číslo XXXXX finančnú hotovosť v sume 7.000,- €, kde tieto peniaze na dohodnutý účel nepoužil, čím takto spôsobil XXXXX škodu v sume  7.000,- €.

Uznesením prokurátora Okresnej prokuratúry Prešov zo dňa 10.5.2011, spisová značka 1 Pv 798/10/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Poverený príslušník Okresného riaditeľstva policajného zboru Odbor kriminálnej polície Prešov, uznesením sp. zn. ORP-917/OEK-PO-2010 z 10.01.2011, podľa § 206 ods. 1 Trestného poriadku vzniesol XXXXX obvinenie pre skutok z 13.07.2010, kvalifikovaný podľa § 213 ods. 1, ods. 2 písm. a) Trestného zákona ako prečin sprenevery, ktorý obvinený spáchal tak, že dňa 13.07.201 v Prešove, prevzal na základe ústnej dohody od XXXXX, nar.: XXXXX trvale bytom XXXXX č. XXXXX XXXXX ako zálohu na realizáciu prístavby rodinného domu vo XXXXX na ulici XXXXX číslo XXXXX finančnú hotovosť v sume 7.000,- €, kde tieto peniaze na dohodnutý účel nepoužil, čím takto spôsobil XXXXX škodu v sume  7.000,- €.

Podľa § 217 ods. 1 Trestného poriadku, veta prvá, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Dňa 10.05.2011 bolo vo veci vydané rozhodnutie podľa § 216 ods. 1 Trestného poriadku, právoplatné dňa 24.05.2011, ktorým bolo trestné stíhanie obv. XXXXX podmienečne zastavené, pričom podľa § 216 ods. 2 Trestného poriadku bola obvinenému určená skúšobná doba v trvaní 18 mesiacov.

Obv. XXXXX bola rozhodnutím prokurátora o podmienečnom zastavení trestného stíhania, počas skúšobnej doby, uložená povinnosť nahradiť zvyšnú časť spôsobenej škody, a zároveň povinnosť zamestnať sa, resp. sa preukázateľne o zamestnanie uchádzať, kde s ohľadom na fotokópiu výdavkového pokladničného dokladu z 18.09.2012 na sumu 1.600,- € v prospech poškodeného a správu Sociálnej poisťovne o zamestnaní obvineného v období od 04.07.2011 do 31.08.2011 v spoločnosti XXXXX mám za to, že uvedené povinnosti boli obvineným aj splnené.

Skúšobná doba podmienečného zastavenia trestného stíhania uplynula dňa 24.11.2013.

Po uplynutí skúšobnej doby boli probačným a mediačným úradníkom Okresného súdu Prešov, v mediačnom konaní sp. zn. 2Pr/27/2014 vyžiadané správy o povesti obvineného z miesta bydliska, obvodného úradu a príslušného obvodného oddelenia policajného zboru a vo vzťahu k osobe obvineného bol zároveň aktualizovaný odpis registra trestov. Z týchto materiálov bolo zistené, že obvinený viedol počas skúšobnej doby podmienečného zastavenia trestného stíhania riadny život, kde žiadneho protiprávneho konania sa v skúšobnej dobe podmienečného zastavenia trestného stíhania nedopustil. 

	Vzhľadom na vyššie uvedené skutočnosti bolo potrebné rozhodnúť o tom, že sa obv. XXXXX osvedčil v skúšobnej dobe podmienečného zastavenia trestného stíhania. 

Podľa § 217 ods. 4 Trestného poriadku poučujem obv. XXXXX o tom, že po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Kočan
prokurátor